Џин Харлоу

Џин Харлоу (родена како Харлин Харлоу Карпентер; 3 март 1911 година) – 7 јуни 1937) била американска глумица. Позната по нејзиното портретирање на ликови на „лоши девојки“, таа била водечки секс симбол на почетокот на 1930-тите и една од дефинирачките фигури на ерата пред Кодексот на американското кино. Честопати ја нарекувале „Русокоса бомба“ и „Платинска русокоса“, Харлоу била во филмската индустрија само девет години, но станала една од најголемите филмски ѕвезди во Холивуд, чиј имиџ во очите на јавноста опстојува. Во 1999 година, Американскиот филмски институт ја рангирал Харлоу на 22-ро место на својата листа на најголеми женски легенди на американската кинематографија.

Харлоу првпат потпишала договор со бизнис магнатот Хауард Хјуз, кој ја режирал нејзината прва голема улога во Ангели на пеколот (1930). По серија критички неуспешни филмови и губењето на интересот на Хјуз за нејзината кариера, Метро-Голдвин-Мајер го откупила договорот со Харлоу во 1932 година  и ѝ доделила главни улоги во низа хитови изградени врз нејзиниот комичен талент: Жена со црвена коса (1932), Црвена прашина (1932), Вечера во осум (1933), Несовесно (1935) и Сузи (1936). Популарноста на Харлоу се натпреварувала, а потоа и ја надминала онаа на водечките дами на „МГМ“ како Џоан Крафорд, Грета Гарбо и Норма Ширер. Таа починала на 26-годишна возраст од откажување на бубрезите додека го снимала Саратога. „МГМ“ го завршиле филмот со употреба на двојници и го објавиле помалку од два месеци по нејзината смрт. Филмот имал најголема заработка во 1937 година, како и филм со најголема заработка во нејзината кариера.

 Наводи 

 Литература 

 Паскал, Џон. Приказната за Џин Харлоу . Популарна библиотека. 1964.
 Виера, Марк А.; Дарел, Руни. Харлоу во Холивуд: Русокосата бомба во престолнината на гламурот, 1928–1937 . Ангел Сити Прес. 2011.

 Надворешни врски 



Категорија:Починати во 1937 година
Категорија:Родени во 1911 година
Категорија:Американски глумици од 20 век
Категорија:Американски филмски глумци